open-index/open-wikipedia-markdown huggingface dataset:
Gjestadhagan

**Gjestadhagan** er et område på Jessheim hvor de første eneboligene ble oppført på midten av 1950‑tallet. Opprinnelig var området hamnehagen til Gjestad gård, som i dag er gjort om til Gjestad bo- og aktivitetssenter. Hovedveien inn til dette feltet er Karl Norbecks veg som tar av fra Ringveien. Den nordligste bebyggelsen langs Ole Reistads veg ble først og fremst solgt til familier tilknyttet forsvaret. Disse rekkehusene ble bygget av entreprenør Olav Selvaag i samme stil som rekkehusene i Linjebo, men med seks boenheter per rekkehus istedenfor fire.  

Gjestadhagan inkluderer området innenfor Ringvegen og Gardermovegen sør for «Magasinleiren»/Idrettsparken,
og tomta til Jessheim videregående skole.

Området inneholder gamle Jessheim stadion som var hjemmebanen til Ullensaker/Kisa Idrettslag til øst, grøntarealet Parktoppen i sørenden av området, samt en idrettspark med fotballbaner, tennisbaner og om vinteren en hockeybane til nord. Tidligere hadde Hovin Samvirkelag en filial i skillet mellom Kvernlivegen og Hagavegen. Vest i området ligger hoppbakken Kvernlia (K17, K27 og K42) og en akebakke/skibakke.

## Referanser


## Eksterne lenker
* 
* Ull/Kisa Idrettslag
* Jessheim Stadion
Xstrata

**Xstrata plc** er et flernasjonalt gruveselskap som er notert både på London-børsen og Zürich-børsen. Hovedkontoret ligger i Zug i Sveits, og selskapet er del av FTSE 100 Index. 

Selskapet har betydelig operasjoner i 18 land (Australia, Argentina, Brasil, Canada, Chile, Colombia, Den dominikanske republikk, Tyskland, Jamaica, Ny-Caledonia, Norge, Papua Ny-Guinea, Peru, Sør-Afrika, Spania, Tanzania, USA og Storbritannia) og det er en betydelig produsent av kobber, coking kull, thermal coal, nikkel, ferrokrom, vanadium og sink.  De er også involvert i produksjon av aluminium, gull, bly and sølv.

Etter oppkjøp av Falconbridge eide selskapet Xstrata Nikkelverk utenfor Kristiansand. I 2013 fusjonerte Xstrata med Glencore.
Kommunal vei 2232 (Stavanger)

**Kommunal vei 2232 i Stavanger** går mellom Sunde og Friheim i Stavanger. Veien er 2,0&nbsp;km lang og heter Krossbergveien.

Før veien ble omlassifisert var den nummerert fylkesvei 407.

## Kommuner og knutepunkter

*Endepunkt Friheim

## Referanser
Mladá Boleslav

**Mladá Boleslav** er en by i Den tsjekkiske republikk. Byen ligger ved elva Jizera cirka fem mil nord for Praha og har omkring 42&nbsp;000 innbyggere (2022). I byen ligger Škodas fabrikk, som er byens dominerende arbeidsgiver. 

Byen er hjemby til fotballklubben FK Mladá Boleslav og verdensrekordholderen i spydkast Jan Zelezny.

## Historie
Byen ble grunnlagt i den andre halvpart av 900-tallet av kong Boleslav II av Böhmen som et kongelig slott. Ettersom det allerede var et slott kjent som Boleslav i nærheten av Praha ble dette slottet gitt navnet *Mladá* (*Unge*) for å skille det fra det eldre Boleslav, og som senere på 1400-tallet ble kjent som *Stará Boleslav* (*Gamle Boleslav*). Byen fikk delvis byrettigheter i 1334 og 1436, og ble et viktig sted på vegen fra Praha til nordlige Böhmen, Lausitz og Brandenburg. På 1500-tallet var byen et ledende senter for De bøhmiske brødrene (*Jednota bratrská*), en kirkelig reformasjonsbevegelse, og stedet var vert for dens biskop, en renessansekirke og et trykkeri. Etter å ha blitt katolisert på nytt på 1600-tallet sank befolkningstallet.

På 1600-tallet og 1700-tallet ble Mladá Boleslav et viktig jødisk senter. I denne perioden var omtrent halvparten av befolkningen jødisk. På 1800-tallet, perioden hvor det jødiske samfunnet faktisk opplevde en tilbakegang, ble Mladá Boleslav også kalt for «Jerusalem på Jizera». I 1634 ble Jacob Bashevi von Treuenberg (født 1580 i Verona i Italia), den første jøde som ble adelig i Habsburgmonarkiet, gravlagt i den jødiske gravlunden i Mladá Boleslav.

På 1800-tallet kom en ny vekst og framgang for byen og ble en viktig regionalt senter for nye skoler, teatre, museum og bilfabrikken Laurin & Klement (i dag Škoda) ble grunnlagt. Etter kommunistenes revolusjon i 1948 var derimot nedgangen sterk, men har bedret seg siden 1990-tallet da fabrikken gjorde byen til en av de rikeste i Tsjekkia.
I slutten av januar 2012 var byen vertskap for Europamesterskapet for kortbaneløp på skøyter.

## Vennskapsbyer
*  King's Lynn, Storbritannia
*  Pezinok, Slovakia
*  Vanda, Finland
*  Dieburg, Tyskland

## Referanser


## Eksterne lenker
* 
* Mladá Boleslav i det offisielle nettstedet til Tsjekkia – ''www.czech.cz''
* Artikkel hos ''guide.travel.cz''
* Regionale mueseum
* Informasjon om byen ved bystyrets nettsted (på tsjekkisk)
Rekognoseringsfly

**Rekognoseringsfly** er fly som benyttes i sivil og militær sammenheng for kartlegging og observasjoner fra luften. Flyene kan være konstruert spesielt for rekognosering, eller de kan være fly som opprinnelig har hatt en annen funksjon, men som har blitt modifiserte til rekognoseringsoppdrag.

## Sivil bruk

Sivile rekognoseringsfly benyttes til kontroll av trafikk, geodetiske undersøkelser, geologiske undersøkelser, miljø- og fiskerikontroll, grensekontroll, forebyggelse av smugling og illegal innvandring eller som et brannvarslingsverktøy. De brukes også i kartproduksjon.

## Militær bruk

De første militærflyene var rekognoseringsfly. Under første verdenskrig ble det brukt enkle flykonstruksjoner for artillerikoordinering og for innhenting av informasjon om fiendtlig aktivitet.

Til tross for at satellitter i stor grad har tatt over rollen til rekognoseringsflyet, benyttes det fortsatt til observasjon av fiendtlige aktiviteter, artillerikoordinering eller identifisering av taktiske og strategiske mål. De militære rekognoseringsflyene er som regel uten bevæpning, men er utstyrt med kameraer eller fjernsensorer.

## Eksterne lenker
*
Fylkesvei 4540

**Fylkesvei 4540** går mellom Madlaforen i Stavanger og Røyneberg i Sola. Veien er 5,0&nbsp;km lang og heter Madlaveien og Grannessletta.

Veien ble i 1997 tildelt Vakre vegers pris.

Frem til 2019 hadde veien betegnelsen fylkesvei 382 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Cumbia

**Cumbia** er en musikk- og dansestil som opprinnelig kommer fra Colombia og Panama. Cumbia oppstod fra en blanding mellom ulike kulturer i dette området (urfolk, spanjoler/maurere og slaver fra Afrika). Denne stilen har imidlertid blitt populær i store deler av Hispanoamerika og det har oppstått flere forskjellige varianter av moderne Cumbia. Typiske musikkinstrumenter for Cumbia er trommer, keyboard, trombone, saxofon og trompet. Andre musikkinstrumenter kan også forekomme blant forskjellige regionale variasjoner av musikkstilen.

Dansestilen swing criollo oppsto som en blanding av cumbia og swing.
Alma

**Alma** har flere betydninger:

* Alma (fornavn), et kvinnenavn
* Alma Media, et finsk mediaselskap
* Alma (Fjernsynsteatret), en norsk TV-film fra 1985 med Minken Fosheim og Svein Tindberg i hovedrollene.
* ALMA - Atacama Large Millimeter Array, et astronomisk teleskop-prosjekt i Chile
* ALMA - Litteraturpriset till Astrid Lindgrens minne (Astrid Lindgren Memorial Award), en svensk litteraturpris
* Alma mater, romersk modergudinne, et annet navn for jomfru Maria og uttrykk for hvilket universitet noen har studert ved.
* Den tropiske stormen Alma (2008)

## Geografi
* Alma-elven (Krim)
* Alma (elv i Trøndelag), en elv i Trøndelag
* Alma (elv i Ukraina), en elv i Ukraina
* Alma (Quebec), en by i Québec i Canada
* *Alma Ata* (nå Almaty), den tidligere hovedstaden i Kasakhstan

## I andre språk

* *alma* brukes på engelsk som betegnelse på en egyptisk sanger eller danserinne
* *alma* betyr «hopp» på gresk
* *alma* (עלמה) betyr «ung kvinne» på hebraisk
* *alma* (עלמא) betyr «verdenen» på arameisk.
* *alma* betyr «eple» på ungarsk
Benny Carter

**Bennett Lester «Benny» Carter** (født 8. august 1907 i New York City, død 12. juli 2003 i Los Angeles) var en amerikansk jazzmusiker (saksofon og trompet), arrangør og orkesterleder, kjent som en av swingjazz-epokens ledende.

## Liv og virke
### Bakgrunn
Benny Carter var den yngste av seks barn, og den eneste gutt blant dem. Han fikk sin første prianoundervisning fra sin mor. Da han var femten begynte han følge musikklivet i bydelen Harlem på Manhattan, 

### Musiker
Fra 1924 til 1928 fikk Carter profesjonell erfaring som hjelper i noen av New Yorks mest fremstående bands. Han bodde i arlem, nær Bubber Miley, som var Duke Ellingtons hovedtrompetist. Benny Carter lot seg inspirere av Miley og kjøpte seg trompet, men da han fant ut at han ikke klarte å spille som Miley, byttet han den om til en saksofon. 

De neste to årene spilte han med jazzmusikere som kornettisten Rex Stewart, klarinettisten og sopransaksofonisteb Sidney Bechet, pianistebe Earl Hines, Willie Smith, Fats Waller, James P. Johnson, Duke Ellington, og deres respective grupper.

Hans platedebut var med Charlie Johnsons orkester der Carter medvirket og også arrangerte (1928).  Han spilte trompet i Cotton Pickers (Detroit, 1931), før han etablerte eget orkester (1932–34) som innbefattet unge Chu Berry saksofon og Teddy Wilson piano.  

Carter var også den som introduserte den unge Ella Fitzgerald til orkesterlederen Chick Webb.

Derpå fulgte en Europa-periode der han tidvis også besøkte Skandinavia (1935–38), ledet BBC-bandet i England (1936), hadde band i Nederland, gjorde innspillinger med Quintette du Hot Club de France (1935,37) og spilte med gjestende amerikanske musikere som Coleman Hawkins.

Han gjorde opptak og utgivelser med svenske jazzmusikere (1936) på selskapet Sonora, samt spilte inn den første jazzvals, *Waltzing the blues*.

På Savoy i Harlem etablerte Carter eget storband (1939–41) samt egen bebop-inspirert sekstett med Dizzy Gillespie og Kenny Clarke (1941–42).  Derpå flyttet han permanent til vestkysten og ledet en besetning med Miles Davis, J. J. Johnson, Buddy Rich, Max Roach og Art Pepper (1943–46).  En ung George Russell spilte også for Carter og dediserte verket *New World* til ham.

Etter en tid med Jazz at the Philharmonic var Carter mest involvert i jazz-utdanning, blant annet ved Princeton University, der han også ble beæret med en «honorary doctorate og humanities» (1974) for sitt virke, samt ved Harvard University.
Han har mottatt flere Grammy og priser utgitt av Down Beat.  Hans komposisjoner er å finne på *The Benny Carter Songbook* (1995), og han er biografert i boken *A life in american music* (1982), samt filmen *Symphony in Riffs* (1996).

Utgivelsen *Skyline drive* besto av 1982-opptak med
Arne Domnérus, Bengt Hallberg og Putte Wickman
Carter ga konsert ved Oslo Jazzfestival på sin 90-årsdag (1997).  Han var også mentor for Roberta Gambarini (1999–) inntil han døde av bronkitt.
## Referanser


## Eksterne lenker
* 
* 
* 
* bennycarter.com
Kverndalen (Jessheim)

**Kverndalen** er et nabolag nord for Jessheim. 

Navnet kommer fra tidligere drift av kvernvirksomhet i dalen. Industrien var drevet av Kverndalsbekken som er utløpet fra Nordbytjernet som ligger nord for Kverndalen.  I dag finnes det ikke lenger noen industri som er drevet av vannkraft i dalen. Kverndalen er nesten utelukkende et nabolag med eneboliger og villaer. Den ligger idyllisk og landlig til like ved Nordbytjernet, og med kort veg til Jessheim sentrum.     

Gardermovegen: Riksvei 178 har en veldig skarp sving akkurat ved Kverndalen.  I svingen kan man kjøre av til Peder Wætthens veg der det tidligere sto den siste resten av industrien i Kverndalen.

## Referanser
Erstatterne

***Erstatterne*** er en amerikansk animasjonsserie som gikk på Disney Channel fra 2006 til 2009. Serien handler om Riley som er en håpløs romantiker og Todd som ikke er en særlig flink elev. Hovedpoenget i serien er når Todd og Riley har problemer med en voksen, ringer de til en person kalt Fleemco. Han erstatter den problematiske voksne med en som er til mer hjelp. For eksempel i episoden «Todd slår ut» erstatter Fleemco baseballtreneren deres for å vinne kampen.

## Hovedfigurer
* **Riley Daring**: Hun er Todds 13 år gamle storesøster. Hun er idealistisk optimist og en håpløs romantiker. Hun liker alt som er søtt og Johnny Hitswell.
* **Todd Daring**: Han er motvillig godhjertet. Når Todd erstatter noen er mest for sin egen skyld. Han er ikke like naiv som sin søster, men gjør ofte ting uten å tenke over det skikkelig. På skolen blir han plaget av mobberen Buzz Winters.
* **Richard «Dick» Daring**: Han er deres adoptivfar og en klønete stuntmann, modig og gjør mange farlige stunt. De blir enda farligere da Phil Mygrave blir hans stuntkoordinator og som er en av de dårligste i verden.
* **Mildred «Agent K» Daring**: Hun er deres adoptivmor, lett paranoid og benytter seg av sin kunnskaper som spion for å være foreldre. Hennes egne foreldre er Agent G og B.
* **«B.I.L.»** er en slags automatisk bil som tenker selv.
* **Conrad Fleem** («Fleemco») er med i hver episode. Han blir oppringt av enten Todd eller Riley når de har et problem og vil erstatte noen.

## Stemmer

## Episoder
### Sesong 1

## Eksterne lenker
*
Salsa

:*Salsa har flere betydninger*

* Salsa (dans/musikk) – En musikk- og dansestil.
* Salsa (saus) – Et spansk ord for «saus». I Norge blir salsa omtalt som en sterk krydret saus.
* Salsa (TV-serie) en norsk TV-serie om seksualitet som gikk på TV2 i 2001.
* SALSA (programmeringsspråk) (Simple Actor Language System and Architecture), et programmeringsspråk.

## Se også

* Salza
Seppola

**Seppola** er en norsk slekt av kvæner som kom fra bygden Junosuando, Pajala kommune i Sverige på 1800-tallet. Der var det fra 1500-tallet jernutvinning. 
Navnet er en fornorskning av det finske **Seppälä** som betyr smed. Da smeden Isak Lars Larsson Seppälä opplevde at smia og husene brant ned tok han familien med og kjørte med rein og pulk til Skibotn i Norge. Herfra ble det av Isaks fem sønner og deres barn etablert smier/verksteder andre steder langs kysten. Noen etterkommere drog videre til Nord-Amerika.

Slekten bosatte seg blant annet i Skibotn og på Skjervøy.
I 2005 var 234 nordmenn registrert med etternavnet Seppola.

## Kjente personer
* Bjørnar Seppola, skribent og tidligere leder i kvenforbundet
* Leonhard Seppala, hundekjører, sønnesønn av Isak Lars Larsson Seppälä
* Andrine Seppola, politiker og leder av Senterungdommen
* M. Seppola Simonsen, forfatter og kunstner

## Eksterne lenker
* Tradisjonelt smiverktøy utstilt på Markedsplassen i Skibotn – Nord-Troms museum
Manfred Mölgg

**Manfred Mölgg** (født 3. juni 1982 i Bruneck) er en italiensk alpinist. 

Mölggs største fremgang hittil er en sølvmedalje i VM, han kom på andreplass i slalåmrennet i verdensmesterskapet i Åre i 2007. 

9. mars 2008 vant Mölgg sitt første verdenscuprenn, slalåmrennet i Kranjska Gora. Før dette hadde han vært på pallen ved ti anledninger, men uten å vinne. I det siste slalåmrennet i sesongen 2007/08 i Bormio sikret han seg sammenlagtseieren i slalåmcupen.

Manfreds yngre søster Manuela kjørte tidligere på det italienske alpinlandslaget.

## Meritter
### Verdensmesterskap
* 2007 Åre – sølv i slalåm
2011 Garmisch-Partenkirchen – bronse i slalåm

### Verdenscup
* 2008: 1.-plass i slalåmcupen, 3.-plass i storslalåmcupen

### Verdenscupseire

## Eksterne lenker
* 
*
Norske kveners forbund

**Norske kveners forbund – Ruijan kvääniliitto** (NKF – RK) er en landsdekkende organisasjon som ble stiftet 4.-5. desember 1987. NKF – RK har som formål å arbeide for å bedre og fremme kveners og de finskættedes stilling, rammebetingelser og rettigheter, sosialt, kulturelt og næringsmessig, samt å styrke kvensk språk og synliggjøre kvenenes historie og kvenene som folk.

Noen av sakene som forbundet arbeider for, er en utredning av kvenenes historie og rettigheter, styrke medietilbud, at det skal opprettes en statssekretærstilling for kvenske saker. I tillegg vil NKF – RK ha kvensk inn på alle nivåer i utdanningssystemet, kvenske barnehager, kulturfond, offentlig skilting på kvensk, museer og sentre for kvensk språk og kultur.

Kvenforbundet har arbeidet aktivt for å få kvenene anerkjent som nasjonal minoritet, noe som ble oppnådd i 1998, samt for å få kvensk anerkjent som et eget språk. Dette ble oppnådd i 2005.

## Lokallag

Kvenforbundet har etablert flere lokallag i Norge. Lokallagene har aktiviteter som språkkurs, språkkafeer, slektsforskningskurs, kvensk håndarbeid, kvensk byggeskikk, dokumentasjon av kulturarv, historieformidling, aktiviteter for barn, kulturaktiviteter, reiser til søsterfolk i sør og i øst, til Tornedalen og Karelen, medlemsmøter og foredrag. 

**[[Alta]] kvenforening – Alattion kvääniseura*
**[[Kåfjord]] kvenforening – Kaivuonon kveeniseura*
**[[Nord-Varanger]] kvenforening – Varenkin kvääniseura*
**Itu teatteriforeeninki ([[Nordreisa]])*
**Ruijan kväänit Keski-Norja – Norske kvener [[Midt-Norge]]*
**[[Kvænangen]] Qven og sjøsamisk forening *
**Ruijan kväänit - Lemmijokilaiset – Norske kvener - [[Lakselv]]*
**Ruijan kväänit - Pyssyjokilaiset – Norske kvener - [[Børselv]]*
**[[Skibotn]] kvenforum – Yykeänperän tapahtumaseura*
**[[Storfjord]] og [[Lyngen]] kvenforening*
**[[Tana]] kvenforening – Tenon kveeniseura*
**Tromssan ruijansuomalainen yhdistys – Norskfinsk forening i [[Tromsø]]*
**[[Tromsø]] kvenforening – Tromssan kvääniseura*
**Norske kvener Ytre-Oslofjord – Ruijan kväänit Ulko-Oslovuonon*
**Norske kvener [[Vestland]] – Västaruijan kväänit*
**Kvääninuoret – [[Kvenungdommen]]*

## Ledere

## Referanser


## Eksterne lenker
* 
*
Kommunal vei 398 (Stavanger)

**Kommunal vei 398 i Stavanger** går mellom Fiskepiren og Klubbgata i Stavanger. Veien var 0,4&nbsp;km lang og gikk gjennom Langgata, Pedersgata, Nytorget og Hospitalgata.

Den har blitt omklassifisert fra fylkesvei 398 til kommunal vei, bortsett fra Pedersgata og Nytorget som er nummerert Kv2209. 

## Kommuner og knutepunkter

## Referanser
Gullkalven (avgudsbilde)

**Gullkalven** er et gudebilde beskrevet i Bibelens 2. Mosebok, kapittel 32, under utferden fra Egypt. Gudebildet ble meislet og støpt under Arons ledelse fra øreringer av gull, mens Moses var oppe på Sinaifjellet for å motta de ti bud. Da Moses vendte tilbake fra fjellet, ble gullkalven kastet i ilden og malt til støv som ble strødd på vannet, og Moses lot folket drikke det.

Å «danse rundt gullkalven» har blitt en metafor for en streben etter materiell rikdom og dyrking av Mammon.

## Se også
* Bildeforbudet i Det gamle testamentet#Locus Classicus: Gullkalven

## Eksterne lenker
*
Kommunal vei 431 (Stavanger)

**Kommunal vei 431 i Stavanger** går mellom Petrikirken og Østre Ring i Stavanger. Veien er 1,6&nbsp;km lang og går gjennom Bergelandsgata, Birkelandsgata, Avaldsnesgata og Hjelmelandsgaten.

Før veien ble omklassifisert var den nummerert fylkesvei 431.

## Kommuner og knutepunkter

## Referanser
Salsa (dans/musikk)

**Salsa** er en musikk- og dansestil. Musikksjangeren har utviklet seg innen latinmusikken fra forskjellige afro-kubanske musikkstiler som son, mambo, cha-cha-cha, guaracha og lignende. Salsa som begrep utviklet seg i miljøet blant den latinske bosetningen i New York på 1960-tallet, og beskrives ved at den består av de nevnte kubanske musikksjangre, samt innslag fra andre karibiske land, som for eksempel Puerto Rico (Bomba og Plena).

Salsa spilles og danses etter hvert i hele Latin-Amerika, og er også blitt populært i resten av verden, med dansekurs i forskjellige stilretninger.

En viktig musikalsk byggestein, som er dirigenten i salsamusikken, kalles for clavesrytmen, en synkopert figur med 3 slag i en takt og 2 i neste.

## Norske salsaorkestre
La Descarga (etablert i 1987) ledet av Sverre Indris Joner regnes som det første orkesteret som spilte salsa i Norge. I Bergen eksisterte tidligere (1981–1996) også latinjazz-bandet Son Mu, ledet av Knut Kristiansen, som også spilte salsa-relatert musikk. Hovedøen Social Club (dannet i 2007) også ledet av Sverre Indris Joner har gitt salsa et nytt uttrykk med å spille eldre norske slagere som salsa. Mambo Compañeros ble etablert 1996 i Trondheim, opprinnelig som Mambokameratene. Mayagueson ble opprinnelig etablert i 2002 av Morten Kildemo og Franck Molina i Genève og reetablert av Morten Kildemo et par år seinere etter at han flyttet til Trondheim.

## Kjente salsakoreografer
* Jazzy (norsk), kjent fra *[[Dansefeber]]* og *[[So You Think You Can Dance — Scandinavia]]*.
* Marina Prada (dansk), kjent fra *[[So You Think You Can Dance — Scandinavia]]*.
* Alex Da Silva (brasiliansk), kjent fra *[[So You Think You Can Dance]]*.
* Eddie Torres (amerikansk), også kjent som «The Mambo King», er en av de mest kjente innen New York salsa.

## Salsadansestiler
*Casino (cuban style) salsa
*LA (Los Angeles) salsa
*NY (New York) salsa
*Venezolana salsa
*Colombisk salsa
*Mambo
*Puerto Rico salsa
*Rueda de casino
*Disko salsa

## Referanser
Overtidsarbeid

**Overtidsarbeid** er arbeid utover lovens grense for såkalt alminnelig arbeidstid.

## Norge
Det er i Norge arbeidsmiljøloven som setter grensene for hvor mye overtid som er tillatt og under hvilke forutsetninger.

Lovens grenser for alminnelig arbeidstid er:
* 9 timer i løpet av 24 timer
* 40 timer i løpet av sju dager

Når man arbeider overtid, har man krav på et tillegg til den alminnelige lønnen på minst 40 %. Det er ikke tillatt å avtale en lavere prosentsats.

Jobber en f.eks. 15-21 (5,5 timer) for så 8-15 (6,5 timer) dagen etter skal en ha betalt for 3 timer overtid, da man totalt har jobbet 12 timer inkludert 2x pause i løpet av 24 timer.

## Se også
*Avspasering
*Deltid
*Fleksitid
*Overtidsnekt

## Eksterne lenker
* Arbeidstilsynets faktaside om overtid
Michaela Kirchgasser

**Michaela Kirchgasser** (født 18. mars 1985 i Schwarzach im Pongau) er en østerriksk alpinist.

## Karriere

Kirchgasser har spesialisert seg på disiplinene slalåm og storslalåm. Hun kom på femteplass i slalåm under OL 2006 i Torino og på sjette i den alpine kombinasjonen. I verdensmesterskapet VM 2007 i Åre kom hun på fjerdeplass i storslalåm, og hun kjørte på østerrikske laget som tok gull i lagkonkurransen.

Kirchgasser deltok også for Østerrike under Vinter-OL 2010, og oppnådde en niendeplass i kombinasjonen som beste resultat.

Både i VM i alpint 2013 i Schladming og i VM i alpint 2015 i Beaver Creek kjørte hun på det østerrikske laget som tok gull i lagkonkurransen, og hun tok bronse i superkombinasjonen.

## VM-medaljer
* 2007 Åre – **gull** i lagkonkurranse

## Pallplasseringer i verdenscupen

## Referanser


## Eksterne lenker
* 
*
Merengue

**Merengue** er en livlig musikkstil som opprinnelig kommer fra Den dominikanske republikk. Musikkstilen har spredd seg til store deler av Karibia, Sør-Amerika og Sentral-Amerika, men det er fortsatt i Den dominikanske republikk at merengue er mest utbredt.

## Litteratur
* Sydney Hutchinson: *[http://www.iasorecords.com/index.cfm?secid=1&subsecid=82 Merengue: Popular Music of the Dominican Republic] .*
* Paul Austerlitz: *Merengue: Dominican music and Dominican identity.* Temple University Press, Philadelphia 1997, ISBN 1-56639-484-8
*
Fylkesvei 426 (Rogaland)

**Fylkesvei 426 i Rogaland** gikk mellom Jernbaneveien og Rogaland Teater i Stavanger.

Veien gikk opprinnelig fra Løkkeveien, etter at veitraséen ble omlagt var veien 209 m lang.

2019 ble veien del av fylkesvei 4580.

## Kommuner og knutepunkter

## Referanser


## Eksterne lenker
* Vegvesenets vegkart
Det gode selskap

***Det gode selskap*** er en norsk komiserie som ble sendt på TV 2 i 2004. Serien handlet om en rekke norske kjendiser og samfunnstopper som var samlet på et stort gods for å lære dannet kjendisetikette. 18 skuespillere skulle forestille 28 norske kjendiser. Blant disse var Arne Brimi, Kongen, Nils Arne Eggen, Rosemarie Køhn, Wenche Foss, Arne Hjeltnes, Ari Behn, Per Inge Torkildsen og Sven O. Høiby. Rollene ble spilt av både profesjonelle og amatører. Programmet gikk på fredager.

## Handling
En rekke norske celebriteter er samlet på skikk og bruk-kurs på Losby gods for å lære dannet kjendisetikette – med Wenche Foss som kursleder. Intrigene står imidlertid i kø: Kjell Magne Bondevik kliner med Gro Harlem Brundtland, mens en sjalu Herborg Kråkevik desperat prøvde å sjekke opp Ari Behn. Og Valgerd Svarstad Haugland skyter seg i foten med startpistol under et champagne-skirenn i hagen. Forsvarsminister Kristin Krohn Devold (Vibeke Haagensen) ble trent av Nils Arne Eggen i håp om å få jobben som generalsekretær i NATO. Dette var noen av ingrediensene.

## I rollene
*Simon Andersen ….  Wenche Foss / Liv Ullmann / Kurt Nilsen 
*Kristian Berg ….  Thorvald Stoltenberg 
*Rune Dahl Bjørnsen ….  Pål Bang Hansen 
*Øyvind Brandsegg ….  Odd Børretzen 
*Brede Bøe ….  Kjell Magne Bondevik / Tor Erling Staff 
*Kjersti Fjeldstad ….  Gro Harlem Brundtland 
*Morten Grøtnes ….  Ari Behn / Carl I. Hagen 
*Vibecke Haagensen ….  Kristin Krohn Devold 
*Pål Espen Kilstad ….  Arne Brimi / Thor Heyerdahl / Kong Harald / Tande P / Arne Hjeltnes 
*Anders Kjepperud ….  Sven O. Høiby 
*Kjærand Moe ….  Per Inge Torkildsen 
*Geir Morstad ….  Rosemarie Køhn / Saddam Hussein / Tore Skoglund 
*Geir Ove Ovesen ….  Alex Rosén 
*Kent Ranum ….  Nils Arne Eggen 
*Ingrid Anne Yttri ….  Herborg Kråkevik / Valgerd Svarstad Haugland 
*Johan Øiestad ….  Kjell Inge Røkke

## Referanser
Ørjan Jensen (illustratør)

**Ørjan Jensen** (født 6. februar 1971 i Tromsø) er norsk avistegner og illustratør. Han er vokst opp i Nordreisa, men har bodd i Oslo siden 1997.

Jensen har utdannelse fra Visuell kommunikasjon ved Statens håndverks- og kunstindustriskole i Oslo og Animasjonsstudiet i Volda. Han har siden 1998 hovedsakelig jobbet som frilans avistegner i *[[Vårt Land]]* og *[[Aftenposten]]*, men har også jobbet for *[[Dagbladet]]* og *[[Næringslivets ukeavis]]*. 

Jensen har siden oppstarten i 2009 vært styreleder i FECO Norway, den norske avdelingen av en internasjonal nettverksorganisasjon for avistegnere, tegneserieskapere og illustratører.

## Eksterne lenker
* Hjemmeside for Ørjan Jensen 
* Database over norsk animasjonsfilm –  Ørjan Jensen på Foreningen For Animert Film
Peter Skulesson

**Peter Skulesson** (født ca. 1216, død 24. mai 1240 ved Nidaros) var en norsk stormann og uekte sønn til tronpretendenten hertug Skule. Han deltok i farens opprør mot Håkon Håkonsson, og da Skule i 1239 lot seg hylle som konge på Øreting utenfor Nidaros, lot Peter med vold bortføre Olav den helliges skrin fra dets plass på høyalteret i domkirken. Han ble drept sammen med faren ved erobringen av Helgeseter kloster 24. mai 1240.

## Kilder
* Peter Skulesson i *[[Nordisk familjebok]]. Uggleupplagan*
Eirik Vassenden

**Eirik Ekerhovd Vassenden** (født 3. mai 1971) er professor i nordisk litteratur ved Universitetet i Bergen. Han tok doktorgraden i 2003 med en avhandling om Olav Nygards diktning. Han var medredaktør av tidsskriftet *[[Vagant]]* 1999–2006 og redaktør av *Norsk Litterær Årbok* fra 2003 til 2010. Fra 2010 er han medredaktør av Edda. Nordisk tidsskrift for litteraturforskning.

## Bibliografi
* *Norsk vitalisme. Litteratur, ideologi og livsdyrking 1890-1940* 2012 Scandinavian Academic Press ISBN 978-82--304-0078-4
* *Kritiske portretter. Litterære tidsskrifter etter 1880* (red. sammen med Sissel Furuseth og Jan Thon) 2010 Tapir Akademisk Forlag ISBN 978-82-519-2718-5
* *Skapelsens problem. Lesninger i Olav Nygards lyrikk* 2007 Scandinavian Academic Press ISBN 978-82-304-0028-9
* *Lyrikkhåndboken. 101 dikt og tolkninger* (Sammen med Jørgen Sejersted) 2007 Spartacus ISBN 978-82-430-0247-0
* *Den store overflaten. Tekster om samtidslitteraturen* 2004 Damm ISBN 978-82-04-10159-4
* *Olav Nygard: Dikt i samling* (Etterord og red.) 2005 Norsk Bokreidingslag ISBN 82-7834-028-5
* *Norsk Litterær Årbok 2007* (red.) 2007 ISBN 978-82-521-7029-0
* *Norsk Litterær Årbok 2006* (red.) 2006 ISBN 978-82-521-6796-2
* *Norsk Litterær Årbok 2005* (red.)
* *Norsk Litterær Årbok 2004* (red.)
* *Norsk Litterær Årbok 2003* (red.)
* *Om dikt og lesning. [[Kristofer Uppdal]]s «Isberget»*. Hovedoppgave i allmenn litteraturvitenskap. UiB 1996

## Eksterne lenker
Ana Jelušić

**Ana Jelušić** (født 28. desember 1986 i Rijeka) er en kroatisk tidligere alpinist som konkurrerte i disiplinene slalåm og storslalåm. Hun deltok i tre OL og fem VM. 

Jelušić deltok for Kroatia under Vinter-OL 2002, da var hun 15 år og lekenes yngste deltaker. Hun debuterte i verdenscupen i alpint 26. oktober 2002. Hennes beste plasseringer i løpet av de åtte sesongene hun deltok i verdenscupen var en andreplass i Zagreb 4. januar 2007 og en tredjeplass i Panorama Mountain Village i Canada 25. november 2007. I VM 2007 i Åre kom hun på fjerdeplass i slalåm som ble hennes beste VM-resultat. 

Hun deltok for Kroatia under Vinter-OL 2006. Da ble hun nummer 15 i slalåm og kjørte ut i storslalåm. I OL 2010 ble hun nummer tolv i slalåm.

Hun la opp i 2012 og ble mediakoordinator i FIS.

## Pallplasseringer i verdenscupen

## Referanser


## Eksterne lenker
*
Fotballklubben Fauske/Sprint

**Fotballklubben Fauske/Sprint** (stiftet 25. april 1937) er en fotballklubb fra Fauske, som ligger i Salten i Nordland. A-laget for herrer spiller i 3. divisjon. Fauske/Sprint har også et damelag som ligger på 1 plass i serien sin.

Klubbens hjemmebane er Fauske stadion, som har kunstgress og tribune med ca. 720 sitteplasser og tak. Laget spiller i blåhvite drakter.

A-laget for herrer spiller sine hjemmekamper i fotballhallen SKS Arena som ble åpnet i januar 2016. Publikumsrekorden i hallen er på 725 tilskuere i cupkampen mot Bodø/Glimt (0-7) 26. april 2017. 

## Tabellen (2026)

## Historikk
2006-sesongen endte laget på førsteplass i sin avdeling og møtte Mjølner fra Narvik i kvalifikasjonskamper om opprykk til 2. divisjon. Disse kampene tapte Fauske/Sprint sammenlagt 4-2.

### 2011
Fauske/Sprint skulle i utgangspunktet spilt i 4. divisjon dette året etter å ha vært det siste laget som rykket ned fra 3. divisjon fotball for herrer 2010. Men Morild trakk laget sitt, og Fauske/Sprint ble tilbudt plass i 3. divisjon også i 2011.

### Tidligere sesonger

## Tidligere spillere
* Daniel Stensland
* Ruben Imingen, tidligere 21-spiller.
* Per-Magnus Steiring
* Frode Thomassen

## Eksterne lenker
* 
* Norges Fotballforbund: FK Fauske/Sprint - Fotball (sic)
* Fauske Stadion - Nordic Stadiums
* SKS Arena - Nordic Stadiums
Proserpina

**Proserpina** er en romersk gudinne basert på den greske gudinnen Persefone. Navnevariasjonen skyldes uttalen hos de sicilianske grekerne som brakte kunnskapen om Proserpina til romerne (Sicilia var som kjent en gresk koloni før øya ble okkupert av romerne).

Proserpina er Jupiters og Ceres' datter, ofte fremstilt som en vakker ung jente. Hun skal ha blitt røvet med til dødsriket Hades av guden Pluto, og tvunget til å gifte seg med ham. Pluto hersket i dødsriket, slik at Proserpina dermed ble dødsrikets dronning. 

Proserpinas mor, fruktbarhetsgudinnen Ceres, lette etter sin forsvunnene datter. Da hun oppdaget hva som hadde skjedd nektet hun å returnere til gudens hjem, Olympus, og trampet i stedet sint rundt på Sicilia. Ørkener sprang opp i fotsporene hennes.

Jupiter ble bekymret av dette, og sendte guden Merkur for å hente Proserpina hjem. Pluto gikk med på å frigjøre henne, men ikke før Proserpina hadde spist granateplefrø – et tegn på trofasthet i ekteskapet. Proserpina forpliktet seg dermed til å vende tilbake til dødsriket i vinterhalvåret.

Proserpina ble dermed brukt til å forklare de skiftende årstidene; Om våren vender hun hjem fra Hades (dødsriket), og det gjør Ceres så glad at hun lar verden blomstre opp i glede og forventning. Mot høsten farger Ceres verden i brunt, oransje og gult – fargene i granateplet Proserpina spiste som et løfte på å vende tilbake til Hades. Det neste halvåret sørger fruktbarhetsgudinnen Ceres, og verden blir hvit og fargeløs – helt til Proserpina vender hjem til sin mor på våren.
Kathrin Hölzl

**Kathrin Hölzl** (født 18. juli 1984 i Berchtesgaden) er en tysk kvinnelig alpinist.

I verdensmesterskapet 2007 i Åre kom hun på sjetteplass i storslalåm. Hun deltok for Tyskland under Vinter-OL 2010 og oppnådde en sjetteplass i storslalåm, som var den eneste øvelsen hun deltok i.
 
## VM-medaljer

## Verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
* 
*
Fredensborgveien (Oslo)

**Fredensborgveien** (1–43, 2–70) er en gate i Oslo. Gaten ligger i bydelene St. Hanshaugen (1–33, 43, 2–70) og i Grünerløkka (35–41).
Den starter ved Schandorffs plass mellom Trefoldighetskirken og Deichmanske bibliotek på Hammersborg og går til Maridalsveien, hvor den fortsetter som Møllerveien.

I Bergfjerdingen, Fredensborgveien nummer 28–72 ligger flere små trehus, rester av den gamle forstadsbebyggelsen i Christiania. Gaten består ellers av bygårder og i nummer 7 ligger det tidligere Margaretahjemmet tegnet av Bjercke og Eliassen.

I nummer 24 ligger den private høyskolen Diakonova som i 2016 slo seg sammen med, og ble en del av, VID vitenskapelige høgskole. Gaten har også et antall små og store restauranter.

## Bildegalleri

Fil:Bergfjerdingen Fredensborgveien2.jpg|Den gamle trehusbebyggelsen i Bergfjerdingen sett fra Fredensborgveien. 
Fil:Kristiania, Oslo - Riksantikvaren-T001 04 0168.jpg|Motiv fra Fredensborgveien i 1908. 
Fil:Oslo margaretahemmet Fredensborgveien 7 rk 166982 IMG 1100.JPG|Det tidligere Margaretahjemmet tegnet av Bjercke og Eliassen. 
Fil:Høyskolen Diakonova.jpg|Høyskolen Diakonova, nå en del av VID vitenskapelige høgskole.


## Referanser


## Eksterne lenker
*
Benedicta Windt

**Benedicta Gudrun Tine Windt-Val** (født 26. desember 1952) er en norsk oversetter og forsker innen litterær onomastikk, det vil si forskning på navn som forekommer i litteraturen. Hun avla i 2010 ph.d.-grad i litteraturvitenskap ved Institutt for lingvistiske og nordiske studier ved Universitetet i Oslo, med avhandlingen *Men han het Edvard… Navn og navnebruk i Sigrid Undsets forfatterskap*. Hun har oversatt flere bøker for Damm forlag. Hun er bosatt i Røyken.

## Utvalgt bibliografi
* *Personnavnene i Sigrid Undsets samtidsromaner : en studie i anvendt [[onomastikk#litterær onomastikk|litterær onomastikk]]* Hovedoppgave UiO 1998
* *Personnavn i litteraturen* Norsk Litterær Årbok 2006 Samlaget ISBN 978-82-521-6796-2

## Referanser


## Eksterne lenker
* Bøker  Benedicta Windt har oversatt
* Om ansatte på UiOs Institutt for lingvistikk og nordiske studier
Golden Goal (TV-serie)

***Golden Goal*** er et norsk sportsrelatert humorprogram med Johan Golden og Henrik Elvestad som gikk på TV 2 Zebra fra 2006 til 2015. 

Serien ble kåret til beste humorprogram under Gullruten 2007.

## Om serien
*Golden Goal* var et uhøytidlig underholdningsmagasin om sport med Johan Golden og Henrik Elvestad. Programmet ble lagd både for dem som elsker idrett, og for dem som tror de hater det. I hver episode inviterte de en gjest innen sport, og mot slutten av programmet hadde de alltid en uhøytidelig kåring om morsomme ting som har skjedd på forskjellige sportsarenaer. Magasinet handlet mest om fotball, men var også innom andre idrettsgrener.

Et fast innslag i serien var å rekonstruere minneverdige øyeblikk fra idrettshistorien sammen med noen av dem som var med på den faktiske hendelsen; et annet var innslag der Elvestad - noen ganger sammen med Golden - prøver ut mer eller mindre kuriøse idretter.

## Bak serien
*Alice Sommer (produsent og manus)
*Geir Sindre Breivik (manus og LET-regi)
*Andreas Børsting Røe (foto, grafikk, klipp, tekst)
*Rune Moe (foto, grovklipp)
*Bård Kvisle (etterarbeid)
*Martine Alm Jespersen (koordinator – sesong 1-2)
*Silje Marie Johnsen (koordinator – sesong 3)
*Joachim Førsund  (manus – sesong 1) 
*Birgitte Bruusgaard (eksekutiv produsent – sesong 1)
*Erik Næss (produksjonsleder – sesong 2)
*Ingjerd Johansen (produksjonsleder – sesong 3)
*Erik Fagereng (bildeprodusent)
*Ingrid Evensen (produksjonsassistent – sesong 2)
*Stine Haugli (redaksjonsassistent – sesong 3)
*Eva Anker Rasch Storm (produksjonsassistent – sesong 3)
*Christina Dammen (produksjonsassistent – sesong 3)

## Referanser
Monika Bergmann-Schmuderer

**Monika Bergmann-Schmuderer** (født som *Monika Bergmann* 17. april 1978 i Lam) er en tysk kvinnelig alpinist.

Bergmann debuterte i verdenscupen i alpint desember 1996. Hennes beste plasseringer i verdenscupen er to andreplasser, 29. desember 2001 i Lienz og 8. februar 2004 i Großen Arber. I sesongen 2003/04 kom hun på tredjeplass sammenlagt i verdenscupen i slalåm bak svenske Anja Pärson og Marlies Schild fra Østerrike.

Hun ble verdensmester i lagkonkurranse 2005 i Bormio sammen med Andreas Ertl, Martina Ertl, Florian Eckert, Hilde Gerg og Felix Neureuther.

## VM-medaljer
* 2005 Bormio – **gull** i lagkonkurranse

## Pallplasseringer i verdenscupen

## Referanser


## Eksterne lenker
*
Manfred Pranger

**Manfred Pranger** (født 25. januar 1978 i Hall in Tirol) er en østerriksk tidligere alpinist.

Pranger vant tre verdenscupenrenn i løpet av sin skikarriere, alle i slalåm, i Kitzbühel og Schladming i 2005 og i Wengen i 2009. I sesongen 2004/05 kom han på tredjeplass i slalåmcupen.

Både i VM 2003 og 2007 kom han på femteplass i slalåm. I OL 2002 i Salt Lake City stilte Pranger til start i slalåm, men kjørte ut i første omgang. Pranger ble østerriksk mester i slalåm i 2003 og 2004.

Han ble verdensmester i slalåm i 2009 i Val-d`Isere.

## Verdenscupseire

## Eksterne lenker
* 
* Manfred Prangers hjemmeside
Al-Sayyid-beduintegnspråk

**Al-Sayyid-beduintegnspråk** er et tegnspråk som brukes av rundt 150&nbsp;døve og mange hørende medlemmer av et beduinsamfunn i Negevørkenen sør i Israel. Siden både døve og hørende bruker tegnspråket, betyr det at døve ikke blir stigmatisert i dette samfunnet, og ekteskap mellom døve og hørende er vanlig.

Al-Sayyid-samfunnet består av rundt 3&nbsp;500&nbsp;personer, de fleste av dem stammer fra tiden da landsbyen ble grunnlagt av en lokal kvinne og en egyptisk mann. To av dette parets fem sønner hadde et recessivt gen for nevrosensitiv døvhet. Etterkommerne av grunnlegger giftet seg ofte med sine søskenbarn for å kunne holde eierskapet av landet innen familien, en vanlig skikk blant beduiner. Dette gjorde at genet ble homozygotisk.

Tegnspråket fikk stor oppmerksomhet i 2005 da en internasjonal gruppe av forskere utga en studie av språket i *[[Proceedings of the National Academy of Sciences]]* (PNAS). Språket er av spesiell interesse for lingvister fordi det har oppstått spontant i løpet av de siste 70&nbsp;årene, og har utvikla en kompleks grammatikk uten innflytelse fra noe annet språk.

Språket viser en preferanse for SOV-ordstillingen (f.eks. «Kvinnen barnet mater»), i kontrast til den lokale arabiske varianten som tales av de hørende i samfunnet (SVO), samt hebraisk (SVO), klassisk arabisk (VSO), og de dominerende tengspråkene i regionen, israelsk tegnspråk og jordansk tegnspråk. Forfatterne av studien i PNAS ser beduintegnspråket som et bevis på at mennesket har en innebygd grammatikksans, og spekulerer i at forskjellen mellom subjekt og objekt, samt preferansen for en spesiell ordstilling, er innebygde bestanddeler i språk.

Forfatterne av studien (Mark Aronoff fra State University of New York at Stony Brook, Irit Meir og Wendy Sandler fra Universitetet i Haifa og Carol Padden fra University of California, San Diego) merket seg også farten språket oppsto med. SOV-ordstillingen oppsto i den første generasjonen av brukere, og tredje generasjon «snakker» dobbelt så fort og bruker lengre setninger.

Fordi mange i den yngre generasjonen lærer israelsk tegnspråk på skolen, og fordi folk i økende grad gifter seg med personer som kommer utenfra, er det usikkert om tegnspråket vil overleve.

## Se også
*Nicaraguansk tegnspråk, et annet tegnspråk som oppsto på en lignende måte, og som forundret lingvistene like mye som Al-Sayyid-beduintegnspråket gjorde.

## Kilder
*Sandler W., Meir I., Padden C., Aronoff M. (2005) «The emergence of grammar: systematic structure in a new language.», *Proceedings of the National Academy of Sciences*.
*Salomon, I. (2006) «Nytt språk er skapt på 70 år», *[[Illustrert Vitenskap]]*.
Gimle kino

**Gimle kino** er en liten og tradisjonsrik kino i Bygdøy allé 39 på Frogner i Oslo.  Kinoen har navn etter strøket Gimle.

Kinoen åpnet 23. august 1939 og har siden starten vært kjent som en kino for kunst- og kvalitetsfilmer. Den ble modernisert i 1962 og gjennomgikk en større oppussing i 1997. Kinoen har kun én sal med 260 sitteplasser og har øl- og vinservering i foajeen.

## Eksterne lenker
* 
* oslokino.no om Gimle
*
Ole Stavrum

**Ole Stavrum** (født 22. mai 1940) er en norsk tidligere fotballspiller og -trener fra Kristiansund. Han er far til den tidligere Molde-treneren og utenlandsproffen Arild Stavrum og Ole Erik Stavrum, tidligere midtstopper i  og .

Ole Stavrum startet sin karriere i , men er mest kjent fra sin periode i . Han flyttet til Oslo sommeren 1961 for lærerstudier og debuterte for Lyn med to mål den 2. august 1961 da laget vant 3-1 borte mot . I perioden 1962–1967 scoret han 82 mål på 96 kamper i Eliteserien og ble toppscorer i 1964 med 18 av lagets 39 mål da Lyn også ble seriemester.

Han scoret da Lyn tapte cupfinalen i 1966, og dro deretter tilbake til  der han hjalp laget til 4. runde av cupen i 1969. I 1970 og 1971 ble han toppscorer i landsdelsserien. Han  spilte også åtte kamper for  og scoret to mål. Sammen med Harald Berg og Svein Bredo Østlien debuterte Stavrum  mot Sveits i 1964 da Norge vant 3-2.

Stavrum fikk tilnavnet «dukkopp» fordi han hadde evnen til ofte å dukke opp foran mål og score. Fra 1973 var han trener for , i 1977 trente han  og i 1980 , men var tilbake i  i 1985.

Ellers har han vært lærer på Atlanten videregående skole i Kristiansund.

## Referanser


## Eksterne lenker
*
Ethan Hawke

**Ethan Green Hawke** (født 1970) er en amerikansk forfatter, skuespiller og filmregissør. Som 14-åring debuterte han i filmen *[[Explorers (film)|Explorers]]* fra 1985. Hawke var gift med Uma Thurman fra 1. mai 1998 til de ble separert i juli 2004 og skilt i 2005. Paret fikk 2 barn sammen.

## Filmografi (utvalg)
* *[[Dagen er din (film)|Dagen er din]]* (1989) – Todd Anderson
* *[[Ulvehunden]]* (1991) – Jack Conroy
* *[[Alive (film)|Alive]]* (1993) – Nando Parrado
* *[[Reality Bites]]* (1994) – Troy Dyer
* *[[Før soloppgang]]* (1995) – Jesse 
* *[[Gattaca]]* (1997) – Vincent Freeman
* *[[Store forventninger (film)|Store forventninger]]* (1998) – Finnegan Bell
* *[[The Newton Boys]]* (1998) – Jess Newton
* *[[Sneen på sedertrærne]]* (1999) – Ishmael Chambers
* *[[Hamlet (2000)|Hamlet]] (2000) – Hamlet
* *Waking Life* (2001) – Jesse
* *Training Day* (2001) – Jake Hoyt
* *Tape* (2001) – Vince
* *Taking Lives* (2004) – Costa
* *Før solnedgang* (2004) – Jesse
* *Beleiringen* (2005) – Sgt. Jake Roenick
* *Lord of War* (2005) – Jack Valentine
* *Fast Food Nation* (2006) – Pete
* *The Hottest State* (2006) – Vince
* *Before the Devil Knows You're Dead* (2007) – Hank Hanson
* *What Doesn't Kill You* (2008) – Paulie McDougan
* *New York, I Love You* (2009) – Writer
* *Brooklyn's Finest* (2009) – Det. Sal Procida
* *Daybreakers* (2009) – Edward Dalton
* *Moby Dick* (2010) [TV-serie] – Starbuck
* *Sinister* (2012) – Ellison
* *The Purge* (2013) – James Sandin
* *Before Midnight'' (2013) – Jesse

## Referanser


## Eksterne lenker
*
General (snus)

**General** (**Generalsnus** inntil 1999) er et snusmerke som produseres og markedsføres av Swedish Match. Den selges både som løs snus og som porsjonssnus, porsjonssnus ble lansert i 1983.

Generaloppskriften ble utviklet av selskapet Fiedler & Lundgren, men i 1915 overtok AB Svenska Tobaksmonopolet oppskriften. Snusen inneholder blant annet tobakk, salt og smakstilsetninger, deriblant bergamottolje.

Navnet General har ingenting med den militære graden general å gjøre. Det betyr «allmenn» eller «generell», og kommer av at det på 1800-tallet var vanlig at tobakksbutikkene kalte sin vanlige standardsnus for «general-snus», det vil si «vanlig snus».

## Merker

General finnes i flere varianter
* General Lös 
8 mg/g nikotin 
* General Original Portion
8 mg/g nikotin
* General Silver Portion
6 mg/g nikotin
* General White Portion
8 mg/g nikotin
* General Onyx Portion (Lansert 2006)
11 mg/g nikotin
* General Maxi Portion
 
* General Sterk Portion (Lansert 2007)
11 mg/g nikotin
* General Ekstra Sterk Portion
15 mg/g nikotin
Da General Ekstra Sterk Portion ble lansert i 2008, ble dette det sterkeste snusmerket på det norske markedet med 15mg/g nikotin.  Denne lanseringen skapte noe oppmerksomhet da dette var en av de sterkeste snusmerkene som noen gang har blitt lansert. Denne har bare 22 priller/poser i seg. Men posene er større enn normalt.
* General Original Portion Mini
4 mg/g nikotin
* General White Portion Mini 
4 mg/g nikotin
* General Ekstra Sterk Løs (Lansert 2009) (Den første såkalte «sterksnus» i løsformat hvis man ser bort fra en kort periode med løs sterksnus fra varemerket Nick&Johnny).
13 mg/g nikotin
* General Long Portion
8 mg/g nikotin
* General Long Strong Portion (Lansert i 2010)
14 mg/0,91g nikotin
* General Long White Extra Strong Portion (Lansert 2012)
18 mg/g nikotin
* General Long Extra Strong Portion (Lansert 2012)
20 mg/g nikotin
* General Variation Smoky Oak Portion (Lansert 2014)
8.5 mg/g nikotin
* General Variation Rustic Blend White (Lansert 2014)
8 mg/g nikotin
Michael Janyk

**Michael Janyk** (født 22. mars 1982 i Vancouver, Britisk Columbia) er en canadisk alpinist.

Janyk kom på en ellevteplass i slalåm i VM 2005 i Bormio og i VM 2007 i Åre kom han på sjetteplass. Hans beste plassering i et verdenscuprenn er en andreplass i slalåm i desember 2006 i Beaver Creek.

Under VM 2009 i Val-d’Isère overrasket Janyk ved å ta bronsemedaljen i slalåm. Janyk deltok for Canada under Vinter-OL 2010 og oppnådde en 13.-plass i slalåm som beste resultat.

## Eksterne lenker
* 
*
Eduardo Verástegui

**José Eduardo Verástegui Córdoba** (født 1974) er en meksikansk skuespiller og musiker. Han har tidligere vært medlem av den meksikanske popgruppen «Kairo». I 1997 begynte han som skuespiller i meksikanske *[[telenovela]]s*. I 2001 signerte han en kontrakt med UMG og ga ut sitt første soloalbum.

## Referanser


## Eksterne lenker
*